
ZUL HIJJAH KE SHURU KE DUS (10) 
DINON Kl FAZEELAT AUR BAQARA 
EID KE MASAAIL KA BAYAAN. 

(In Shaa Allaah Qur-aan Aur Saheeh Ahaadees Ki Raushni Mein). 

ZUL HIJJAH KE PEHLE DUS (10) DINON Kl FAZEELAT. 

1. Raavi-e-Hadees Ibn Abbaas (Raziyallaahu Anhu), 

Rasool Allaah (Sallallaahu Alaihi Wa Sallam) Ne Farmaaya : 

"Allaah Ko Koi Neyk Amal Kisi Din Mein Is Qadar Pasandeeda Nahi 
Hai Jitna Ke In Dinon Pasandeeda Aur Mehboob Hota Hai." (Ya'ni 
Zul Hijjah Ke Shuru Ke Dus Din). 

Sahaaba Ne Kaha: Aye Allaah Ke Rasool ! Kya Allaah Ki Raah Mein 
Jihaad Bhi Nahi ? 

Rasool Allaah Ne Farmaaya: "Nahi, Allaah Ki Raah Mein Jihaad Bhi 
Nahi Magar Jo Koi Shakhs Apni Jaan Aur Maal Lekar Nikla Ho 
Aur Phir Kuch Waapas Na Laaya Ho." 

[Saheeh Al-Bukhaari, Hadees : 969 ; Abu Daawood : 2438] 

FAAEDAH: Yeh Hadees Daleel Hai Ke Zil Hijjah Ke Pehle Nau (9) 
Dinon Mein Rozey Rakhney Aur Deegar Neyk Amaal Ki Intihaai 
Fazeelat Hai. 

2. Ibn Taimiyyah (Rahimahullaah) Se Poocha Gaya : 

SAWAAL: Kaun Se Din Behtar Hai, Zul-Hijjah Ke Shuru Ke Dus (10) 
Din Ya Ramazaan Ke Aakhri Dus Din ? 

JAWAAB: Tou Unho Ne Farmaaya : 

"Zul-Hijjah Ke Shuru Ke Dus Din Behtar Aur Zyaada Afzal Hai 
Ramazaan Ke Dus Dinon Se, Aur Ramazaan Ke Aakhri Dus Raatein 
Behtar Aur Zyaada Afzal Hai Zil-Hijjah Ke Dus Raaton Se. 

[Majmoo Al-Fataawaa: 25/154] 

BAAL AUR NAAKHUN KAATNA. 

Raavi-e-Hadees Umm-e-Salmah (Raziyallaahu Anha), 

Rasool Allaah (Sallallaahu Alaihi Wa Sallam) Ne Farmaaya : 

"Jab Zil Hijjah Ka Ashrah Aajaye (Ya'ni Pehli Taareekh Shuru 1 Ho) 
Aur Turn Mein Se Kisi Ka Iraada Qurbaani Ka Ho Tou Woh Apne 
Baalon Aur Naakhunon (Nails) Mein Se Kuch Na Ley. (Ya'ni Unhein 
Na Kaatey)." [Saheeh Muslim, Hadees : 5117 or 1977] 

NOTE : In Dinon Mein Allaah Ka Zikr Kasrat Se Kama Chaahiye 
Jaisa Ke, 

1. Laa Haula Wa Laa Quwwata Ilia Billaah. 

2. Laa llaaha lllallaah. 

3. Allaahu Akbar. 

4. Subhaanal-Laah. 

5. Alhumdulillaahi Kaseeran. 

6. Subhaan-Allaahi Wa Bi Hamdihi, Subhaan-Allaahil Azeem. 

7. Allaahumma Antas-Salaamu Wa Minkas-Salaam Tabaarakta Yaa 
Zal Jalaali Wal Ikraam. 

8. 70/100 Baar Astaghfirullaah. 

9.100 Baar Subhaanal-Laahi Wa Bihamdihi. 

ZIL HIJJAH KE SHURU KE NAU (9) DIN ROZAH 
RAKHNA BHI SUNNAT HAI. 

Hunaida Bin Khaalid Ki Beewi Se Rivaayat Karti Hai Ke, 

Woh Nabi (Sallallaahu Alaihi Wa Sallam) Ki Kisi Beewi Se Rivaayat Karti 
Hain, Woh Kehti Hai Ke : 

"Rasool Allaah (Sallallaahu Alaihi Wa Sallam) Zil-Hijjah Ke Shuru' Ke 
Nau (9) Dinon Ka Roza Rakhtey, Aur Yaum-e-Aashoorah (Dusvi 
Muharram) Ka Roza Rakhtey, Neez Har Maheeney Mein Teen (3) Din 
Ya'ni Maheeney Ke Pehle Peer (Monday), Somvaar, Do Shamba), Aur 
Juma'raat Ka Roza Rakhtey." 

[Sunan Abu Daawood,, Hadees (Saheeh) : 2437] 

ARAFAH KE DIN Kl FAZEELAT. 

Raavi-e-Hadees Aaishah (Raziyallaahu Anha), 

Nabi (Sallallaahu Alaihi Wa Sallam) Ne Farmaaya : 

"Arafah Ke Din Se Badhkar Koi Aisa Din Nahi Jis Mein Allaah 
Ta'aalaa Bandon Ko Aag Se Utna Aazaad Karta Ho Jitna Arafah Ke 
Din Aazaad Karta Hai." [Saheeh Muslim, Hadees: 3288 or 1348] 

ARAFAH KE DIN KA ROZAH RAKHNEY Kl FAZEELAT. 

Raavi-e-Hadees Abu Qataadah (Raziyallaahu Anha), 

Rasool Allaah (Sallallaahu Alaihi Wa Sallam) Ne Farmaaya : 

"Arfey Ke Din Ke Rozey Ki Wajah Se Mai Allaah Se Ummeed Rakhta 
Hoon Ke Woh Is Se Pichle Saal Bhar (Previous Year) Ke Aur Iske Ba'd 
Ke Saal Bhar (Next Year) Ke Gunaah Muaaf Farmaadega." 

[Sunan Ibn Maajah, Hadees (Saheeh) : 1730] 

Page 4 of 11 













To Download Islaamic PDFs Visit this Link: 
https://archive.0rg/details/@ibn aadarn 

ARAFAH KE DIN Kl DUAA. 

Amr Bin Shuaib Apne Waalid Se Rivaayat Karte Hain Ke, 

Nabi (Sallallaahu Alaihi Wa Sallam) Ne Farmaaya : 

"Sab Se Behtareen Duaa Arafah Ke Din Ki Duaa Hai, Aur (Is Din) Sab 
Se Achchi Cheez Jo Mai Aur Mujhse Pehle Nabiyon Ne Kaha Tou Woh 
Yeh Hai, 

"Laa-ILaaha ILLaLLaahu Wahdahu Laa Shareeka Lahu, Lahul 
Mulku Walahul Hamdu Wahuwa ALaa KuLLi Shayin Qadeer." 

Tarjumah: "Allaah Ke Siwa Koi (Sachcha) Mabood Nahi, Aur Woh 
Akela Hai Aur Uska Koi Shareek Nahi, Usi Ke Liye Baadshaahat Hai 
Aur Usi Ke Liye Tareef Hai, Aur Wahi Har Cheez Karne Par Qudrat 
Rakhta Hai." [Jaami At-Tirmizee, Hadees (Hasan) : 3585] 

Shaikh Al-Albaani Ne Isey Saheeh At-Tirmizee : 3/184 Mein 

Saheeh Kaha Hai. 

EID GAAH JAATEY WAQT APNI NAZREIN 

NEECHI RAKHNA. 

Wakee Bin Al-Jarraah Ne Kaha : 

"Hum Ek Eid Ke Liye Sufyaan As-Sauree (Islaam Ke Bohat Badey 
Aalim) Ke Saath Jaa Rahey The Tou Unho Ne Kaha : 

"Sab Se Pehli Cheez Is Din Jo Hum Hamaare Waqt Par Karte The 
Woh Hai Apni Nazrein Neechi Rakhna." [Kitaab-ul-Waraa, Article : 66] 

AURATON KO EID GAAH JAANEY KA HUKM. 

1. Umm-e-Atiyah (Raziyallaahu Anha) Bayaan Karti Hain, 

Nabi (Sallallaahu Alaihi Wa Sallam) Ne Farmaaya : 

"Humein Hukm Tha Ke Haaiza Auraton (Menstruating Women), Do 
(2) Shaizaaon Aur Pardey Waaliyon Ko Eidgaah Ley Jaaein." 

Ibn Aun Ne Kaha Ke: Ya (Hadees Mein) Parda Waali Do (2) Shaizaaein 
Hain. Albatta Haaiza Auratein Musalmaanon Ki Jamaat Aur Duaaon 
Mein Shareek Ho (Sakti Hai Lekin Aur Namaaz Ki Jagah Se) Alag 
Rahey. [Saheeh Al-Bukhaari, Hadees : 981, 971, 974] 

2. Raavi-e-Hadees Ibn Abbaas (Raziyallaahu Anhu), 

Rasool Allaah (Sallallaahu Alaihi Wa Sallam) Apni Bachchiyon Aur 
Auraton Ko Do (2) Eid Ki Namaazon Ko Jaaney Ka Hukm Detey The. 

[Saheeh Al-Jaami, Hadees : 4888] 

EID Kl NAMAAZ KE TAKBEERAAT KA BAYAAN. 

Umm-ul-Mumineen Aaishah (Raziyallaahu Anha) Ka Bayaan Hai Ke, 

Rasool Allaah (Sallallaahu Alaihi Wa Sallam) Eid-Ul-Fitr Aur Azhaa Mein 
Pehli Rakat Mein Saat (7) Aur Doosri (Rakat) Mein Paanch (5) 
Takbeerein Kaha Karte The. 

[Sunan Abu Daawood, Hadees (Hasan) : 1149-51] 

AGAR EID KE DIN EID Kl NAMAAZ NA PADHI JAAYE 
TOU KYA KARNA CHAAHIYE ? 

Umair Bin Anas Apne Chachon Se, Jo Ke Nabi Ke Sahaaba The, 
Bayaan Karte Hain Ke, 

Ek Qaafiley Waaley Nabi (Sallallaahu Alaihi Wa Sallam) Ke Paas Aaye 

Aur Unho Ne Shahaadat Dee Ke Hum Ne Kal Shaam Ko Chaand 
Dekha Hai. 

Tou Aap Ne Logon Ko Hukm Diya Ke Rozah Iftaar Karlein (Ya'ni Roza 
Todley) Aur Agley Din Subah Eid Gaah Ko Pohanchein. 

[Sunan Abu Daawood, Hadees (Saheeh) : 1157 ; An-Nasaai: 1558] 

EID Kl NAMAAZ KE BA'D EK (1) SUNNAT HAI JISKO 

AAJ HUM NE BHULA DIYA. 

Raavi-e-Hadees Abu Saeed Al-Khudree (Raziyallaahu Anhu), 

Rasool Allaah (Sallallaahu Alaihi Wa Sallam) Eid Ki Namaaz Se Pehle Koi 
Namaaz Nahi Padhte The, Phir Jab (Namaaz Eid Ki Adaayegi Ke Ba'd 
Ghar) Waapas Tashreef Laatey Tou Do Rakat Namaaz Padhtey. 

[Sunan Ibn Maajah, Hadees (Hasan) : 1293] 

TASHREEH : Is Rivaayat Ko Hamaarey Faazil Muhaqqiq (Verifier) 
"Zubair Ali Zai" Ne Sanadan Zaeef Qaraar Diya Hai, 

Jab Ke Deegar Muhaqqiqeen Ne, Maslan: Imaam Haakim Ne Isey 
Saheeh Qaraar Diya Hai Aur Haafiz Ibn Haj'r, Shaikh Albaani, Husain 
Asad Aur Al-Mausoo'atal Hadeesiyah Ke Muhaqqiqeen Ne Isey 

Hasan Qaraar Diya Hai. 

ALLAAH KO TUMHAARE QURBANIYON KE GOSHT 

NAHI POHANCHTEY. 

Allaah Ta'aalaa Farmaate Hain : 

"Allaah Ta'aalaa Ko Qurbaaniyon Ke Gosht Nahi Pohanchtey Na 
Unke Khoon Balke Usey Tou Tumhaare Dil Ki Parhezgaari (Taqwaa) 
Pohanchti Hai. Usi Tarah Allaah Ne Un Jaanwaro Ko Tumhaara 

Matee' Kar Diya Hai Ke Turn Uski Rehnumaayi Ke Shukriye Me Uski 
Badaaiyaan Bayaan Karo, Aur Neyk Logon Ko Khuskhabri Suna 
Deejiye ! [Soorah Hajj, Aayat: 37] 

POOREY GHAR WAALON Kl TARAF SE EK (1) 
JAANVAR Kl QURBAANI KARNA. 

Raavi-e-Hadees Ataa Bin Yasaar, 

Unho Ne Kaha: Mai Ne Abu Ayyub Ansaari (Raziyallaahu Anhu) Se 
Sawaal Kiya: Rasool Allaah (Sallallaahu Alaihi Wa Sallam) Ke Zamaaney 
Mein Turn Logon Mein Qurbaaniyaan Kis Tarah Hoti Thi ? 

Unho Ne Kaha: "Nabi Ke Zamaaney Mein Aadmi Apni Taraf Se Aur 
Apne Ghar Waalon Ki Taraf Se Ek (1) Bakri Ki Qurbaani Kardiya 
Karta Tha. (Us Mein Se) Woh Khud Bhi Khaatey, Aur Doosron Ko Bhi 
Khilaatey. Ba'd Mein Log Fakhr (Ke Taur Par Zyaada Jaanvar Zubah) 
Karne Lagey Tou Woh Haal Hogaya Jo Aap (Aaj Kal) Dekh Rahey Plain. 

[Sunan Ibn Maajah, Hadees (Saheeh) : 3147 ; Tirmizee : 1505] 

CHAAR (4) QISM KE JAANVAR ZUBAH KARNA 

JAAEZ NAHI. 

Ubaid Bin Fairooz Kehte Plain, Mai Ne Baraa Bin Aazib Se Sawaal Kiya 
Ke, Qurbaani Mein Kaunsa Jaanvar Jaaez Nahi ? 

Tou Unho Ne Kaha: Rasool Allaah (Sallallaahu Alaihi Wa Sallam) Hum 
Mein Khutba Deney Ke Liye Khadey Huye Aur Meri Ungliyaan Aur 
Poorey Aap Ki Ungliyon Se Chhoti Hai. 

Aap Ne (Chaar Ungliyon Ke Ishaarey Se) Farmaaya : 

"Chaar (4) Qism Ke Jaanvar Qurbaani Mein Jaaez Nahi Hai, 

1. Kaana (Ya'ni Ek Aankh Se Andhaa) Jiska Kaana Pan Zaahir Ho, 

2. Beemaar Jis Ki Beemaari Waazih Ho, 

3. Langdaa (Lame) Jiska Langdaa Pan Zaahir Ho, 

4. Aur Intihaai Kamzor Ke Uski Haddi Mein Gud (Bone Marrow) Na Ho." 

Mai (Ya'ni Ubaid Bin Fairooz) Ne Kaha: Mujhe Aisa Jaanvar Bhi Na 
Pasand Hai Jis Ke Daant Mein Ayb (Defect) Ho, 

Baraa Ne Kaha: Jo Tumhe Na Pasand Ho Usey Chhord Do Magar 
Doosron Ke Liye Haraam Na Tehraao. 

[Sunan An-Nasaai, Hadees (Saheeh) : 4374 ; Abu Daawood : 2802] 

JAANVAR ZUBAH KARTE WAQT KI DUAA. 

Raavi-e-Hadees Anas (Raziyallaahu Anhu), 

Nabi Kareem (Sallallaahu Alaihi Wa Sallam) Ne Seeng Waaley Do (2) 
Chatakabrey Meyndhon (Two Horned Rams, Black And White In 

Color) Ki Qurbaani Kee. Unhein Apne Haath Se Zubah Kiya. 
Bismillaah Aur Allaahu Akbar Padhaa Aur Apna Paaun Unki Gardan 
Ke Oopar Rakh Kar Zubah Kiya. 

[Saheeh Al-Bukhaari, Hadees : 5565 ; At-Tirmizee : 1494] 

TASHREEH : Qurbaani Ka Jaanvar Zubah Karte Waqt Yeh Duaa 
Padhna Masnoon Hai: Agar Doosrey Ki Qurbaani Kama Hai Tou Is 
Tarah Kahein "Allaahum Taqabbal An (Fulaan Bin Fulaan) Ki Jagah 
Unka Naam Ley. Yeh Duaa Padhkar Teyz Chhuri Se Zubah Kardiya 
Jaaye. [Sunan Ibn Maajah, Fladees (Hasan) : 3121] 

EID KI MUBAARAK BAAD DEN A. 

Muhammad Bin Ziyaad Bayaan Karte Hain Ke, 

Mai Abu Umaamah (Raziyallaahu Anhu) Aur Nabi (Sallallaahu Alaihi Wa 
Sallam) Ke Deegar Sahaaba Ke Saath Tha Woh Eid Se Vaapas Aaney 
Par Ek Doosrey Se Kehte The : 

"Taqabbal-Allaahu Minni Wa Minka." 

TARJUMAH: Allaah Ta'aalaa Hum Se Aur Aap Se (Neyk Amaal) 
Qubool Farmaaye. 

[Al-Mughni : 3/294, 295; AI-Mujam-AI-Kabeer: 17589; Majma-AI-Zavaaed : 3255] 
[Saheeh By Shaikh Al-Albaani In Tamaam Al-Minnah : 354] 

